**Zápisnica zo zasadnutia predstavenstva**

spoločnosti CULTUS Ružinov, a.s., so sídlom Ružinovská 28, 820 09 Bratislava, IČO: 35 874 686, zapísaná v obchodnom registri Okresného súdu Bratislava I, oddiel: Sro, vložka č. 3262/B

(ďalej len „**Spoločnosť**“)

**Dátum a miesto konania**: **24.02.2022 od 10.00h.**

**Prítomní členovia predstavenstva**:

František Fabián - predseda predstavenstva

Petra Kurhajcová - členka predstavenstva

Silvia Pilková - členka predstavenstva

 Monika Ďurajková - členka predstavenstva

**Prítomní za dozornú radu:**

**Prítomní za CULTUS Ružinov, a.s.:**

Andrea Kozáková - riaditeľka

Monika Smutná - office manager

Mgr. Michal Mihálik, PhD. - Nosko & Partners, s.r.o.

**Hostia:** Ing. Martin Patoprstý – zástupca starostu MČ Bratislava -Ružinov

p. Peter Obenau – AIR & WORLD, s.r.o.

P. Fabián, predseda predstavenstva (ďalej aj ako „PP“) na úvod privítal všetkých prítomných na stretnutí členov predstavenstva. PP oboznámil prítomných s navrhovaným programom podľa pozvánky:

1. Vzdanie sa funkcie člena predstavenstva
2. Per rollam hlasovanie
3. Kontrola úloh
4. Rozpočet 2022
5. Rôzne

Pán Fabián navrhol do programu doplniť bod ,,AIR & WORLD, s.r.o., pred bod Rôzne.

*Hlasovanie:*

*Za:* 4

*Proti:* 0

*Zdržal sa:* 0

Doplnenie programu bolo prijaté.

Keďže neboli ďalšie návrhy na zmenu a na doplnenie programu, PP dal hlasovať o upravenom návrhu programu ako celku:

1. Vzdanie sa funkcie člena predstavenstva
2. Per rollam hlasovanie
3. Kontrola úloh
4. Rozpočet 2022
5. AIR & WORLD, s.r.o
6. Rôzne

*Hlasovanie:*

*Za:* 4

*Proti:* 0

*Zdržal sa:* 0

Návrh na zmenu programu bol prijatý.

**Bod č. 1. – Vzdanie sa funkcie člena predstavenstva**

Uznesenie č. 24.02.2022 / 1.: *Predstavenstvo berie na vedomie informáciu o vzdaní sa funkcie člena predstavenstva p. Moniky Ďurajkovej. Predstavenstvo žiada PP, aby o týchto skutočnostiach informoval akcionára a predsedu dozornej rady. Predstavenstvo žiada pani riaditeľku, aby zabezpečila príslušné kroky súvisiace so vzťahmi p. Ďurajkovej a Spoločnosti.*

Úloha č.: 24.02.2022 / 1.

Zodpovedá : predseda predstavenstva

Termín : neodkladne

Úloha č.: 24.02.2022 / 2.

Zodpovedá : p. riaditeľka

Termín: neodkladne

*Hlasovanie:*

*Za: 4*

*Proti: 0*

*Zdržal sa: 0*

Uznesenie bolo prijaté.

**Bod č. 2. – Per rollam hlasovanie**

Uznesenie “per rollam” č. 22.01.2021 / 1.: *Predstavenstvo schvaľuje nasledovný návrh na mimosúdne vyrovnanie s bývalou zamestnankyňou Spoločnosti p. Monikou Petráňovou o náhradu spôsobenej škody: Žalovaná zaplatí Spoločnosti 500 EUR, pričom každá zo strán by znášala trovy konania na svojej strane. Predstavensto schvaľuje možnosť zaplatenia uvedenej čiastky aj v 10 mesačných splátkach s tým, že celá čiastka by bola uhradená do konca roka 2022.*

*Hlasovanie:*

*Za:* 4

*Proti:* 0

*Zdržal sa:* 0

Uznesenie bolo prijaté.

Uznesenie “per rollam” č. 07.02.2022 / 1.: *Predstavenstvo berie na vedomie nové zistenia ohľadne “Vzdania sa funkcie člena predstavenstva spoločnosti” zo strany p. Moniky Ďurajkovej, konkrétne, že doručené písomné “vzdanie sa” nespĺňa podmienky Článku XI, bod 11., druhá veta. Predstavenstvo zrušuje svoje Uznesenie č. 02.02.2022 / 1., vrátane súvisiacich úloh. Predstavenstvo konštatuje, že p. Ďurajková je aj naďalej členkou predstavenstva. Predstavenstvo žiada predsedu predstavenstva, aby informoval akcionára o tejto skutočnosti.*

 Úloha č.: 07.02.2022 / 1. (per rollam)

 Zodpovedá : predseda predstavenstva

 Termín : do 16.02.2022

 *Hlasovanie:*

 *Za:* 4

*Proti:* 0

*Zdržal sa:* 0

Uznesenie bolo prijaté.

Uznesenie č. 07.02.2022 / 2.: *Predstavenstvo berie na vedomie informáciu p. riaditeľky o výzmanne rozdielnych cenách plynu pre rôzne fixačné obdobia a potrebe stabilizácie rozpočtu a predvídateľnosti vývoja hospodárenia Spoločnosti, pričom sa cenové podmienky menia veľmi rýchlo vzhľadom na “volatilitu” spotového aj futures trhu s plynom. Predstavenstvo, v záujme pružného reagovania na ponuku dodávateľa plynu, žiada a oprávňuje predsedu predstavenstva, aby viedol rokovania a uzatvoril dohodu so spoločnosťou Slovenský plynárenský priemysel, a.s., o dodávke plynu podľa svojho uváženia v prospech Spoločnosti. Zmluva o dodávke plynu bude následne podpísaná štatutárnym orgánom v zmysle stanov Spoločnosti.*

Úloha č.: 07.02.2022 / 2.

Zodpovedá : predseda predstavenstva

Termín : neodkladne

*Hlasovanie:*

*Za:* 4

*Proti:* 0

*Zdržal sa:* 0

Uznesenie bolo prijaté.

Uznesenie č. 08.02.2022 / 1.: *Predstavenstvo berie na vedomie informáciu p. riaditeľky o nízkom využití športových priestorov v skorých poobednajších hodinách. Predstavenstvo schvaľuje 50% zľavu z cenníkových cien za prenájom baletných sál v čase od 07:00 do 15:00 do konca júna 2022. Predstavenstvo žiada p. riaditeľku o aktívne ponúkanie uvedených priestorov potenciálnym klientom predovšetkým online formou cez sociálne siete.*

Úloha č.: 08.02.2022 / 1.

Zodpovedá : p. riaditeľka

Termín : neodkladne

*Hlasovanie:*

*Za:* 4

*Proti:* 0

*Zdržal sa:* 0

Uznesenie bolo prijaté.

Uznesenie *“per rollam” č. 21.10.2021 / 1.: Predstavenstvo schvaľuje späť-vzatie žaloby na spločnosť euroAWK, podanú na euroAWK kvôli jej billboardu, ktorý už odstránila.*

*Hlasovanie:*

*Za:* 4

*Proti:* 0

*Zdržal sa:* 0

Uznesenie bolo prijaté.

P. Monika Ďurajková sa vzdialila zo stretnutia predstavenstva.

**Bod č. 3 - Kontrola úloh**

PP si prešiel s členmi predstavenstva kontrolu úloh z predošlých stretnutí predstavenstiev zo zápisníc podľa termínov.

**Bod č. 4 – Rozpočet 2022**

Uznesenie č. 24.02.2022 / 2.: *Predstavenstvo berie na vedomie informáciu p. riaditeľky o priebehu prípravy rozpočtov služieb a energií pre nájomcov. Predstavenstvo žiada p. riaditeľku o zaslanie finálnych cien týchto rozpočtov, vrátane textového popisu metodiky.*

Úloha č.: 24.02.2022 / 3.

Zodpovedá : p. riaditeľka

Termín : do 02.03.2022

*Hlasovanie:*

*Za:* 4

*Proti:* 0

*Zdržal sa:* 0

Uznesenie bolo prijaté.

P. Monika Ďurajková sa pripojila on-line.

**Bod č. 5 - AIR & WORLD, s.r.o.**

Uznesenie č. 24.02.2022 / 3.: *Predstavenstvo schvaľuje zámer Spoločnosti* AIR & WORLD, s.r.o., *na zriadenie kaviarne v priľahlej časti priestoru, ktorú má dnes v prenájme na vybudovanie kaviarne pre verejnosť, ktorú bude prevádzkovať nepretržite najneskôr od 01.01.2023 s tým, že prevádzková doba bude minimálne 4 hodiny denne, minimálny počet dní 300 / rok. Podnájomca bude môcť využívať časť vonkajšej plochy , ako terasu vo výmere 15 x 4 m. Predstavenstvo žiada spoločnosť Nosko & Partners, s. r.o., o úpravu návrhu zmluvy v zmysle horeuvedeného.*

Úloha č.: 24.02.2022 / 4.

Zodpovedá : *Nosko & Partners, s r.o.*

Termín : do 28.02.2022

*Hlasovanie:*

*Za:* 4

*Proti:* 0

*Zdržal sa:* 0

Uznesenie bolo prijaté

**Bod č. 6 – Rôzne**

Uznesenie č. 24.02.2022 / 4.: *Predstavenstvo žiada pani riaditeľku o prípravu späť vzatia žaloby, na vypratanie priestorov voči p. Školekovi.*

Úloha č.: 24.02.2022 / 5.

Zodpovedá : *p. riaditeľka*

Termín : neodkladne

*Hlasovanie:*

*Za:* 4

*Proti:* 0

*Zdržal sa:* 0

Uznesenie bolo prijaté.

Uznesenie č. 24.02.2022 / 5.: *Predstavenstvo schvaľuje žiadosť Slovenského zväzu malého futbalu o prenájom priestorov v DK Ružinov miestnosť č. 6 vo vnútrobloku s tým, že výpoveď zo zmluvy môže podať ktorákoľvek zo zmluvných strán kedykoľvek, pričom výpovedná lehota je dvojmesačná a začína plynúť prvým dňom kalendárneho mesiaca v nasledujúcom, po dni doručenia výpovede.*

*Hlasovanie:*

*Za:* 4

*Proti:* 0

*Zdržal sa:* 0

Uznesenie bolo prijaté.

Uznesenie č. 24.02.2022 / 6.: *Predstavenstvo ruší Uznesenie č.11.01.2022 / 10. Predstavenstvo schvaľuje 50% zľavu z nájomného bez služieb a bez energií pre Spoločnosť GASTRO LS, s.r.o., v termíne od 01.01.2022 do 28.02.2022.*

*Hlasovanie:*

*Za:* 4

*Proti:* 0

*Zdržal sa:* 0

Uznesenie bolo prijaté.

Uznesenie č. 24.02.2022 / 7.: *Predstavenstvo schvaľuje žiadosť Spoločnosti Maškrtník, s r.o., zo dňa 29.12.2021.*

*Hlasovanie:*

*Za:* 0

*Proti:* 3 (p. Pilková, p. Kurhajcová, p. Fabián)

*Zdržal sa:* 1 (p. Ďurajková)

Uznesenie nebolo prijaté.

Uznesenie č. 24.02.2022 / 8.: *Predstavenstvo schvaľuje žiadosť Milana Kafku – MIKA zo dňa 17.01.2022.*

*Hlasovanie:*

*Za:* 0

*Proti:* 3 (p. Pilková, p. Kurhajcová, p. Fabián)

*Zdržal sa:* 1 (p. Ďurajková)

Uznesenie nebolo prijaté.

Uznesenie č. 24.02.2022 / 9.: *Predstavenstvo schvaľuje návrh zmien zmluvy od Spoločnosti Slovenského zväzu malého futbalu, zo dňa 21.01.2022.*

*Hlasovanie:*

*Za:* 0

*Proti:* 4

*Zdržal sa:* 0

Uznesenie nebolo prijaté.

Uznesenie č. 24.02.2022 / 10.: *Predstavenstvo schvaľuje návrh Spoločnosti Klub Donna Rosi OZ zo dňa 18.01.2022.*

*Hlasovanie:*

*Za:* 4

*Proti:* 0

*Zdržal sa:* 0

Uznesenie bolo prijaté.

Pred hlasovaním o schvaľovaní Uznesenia č. 24.02.2022 / 11. sa p. Petra Kurhajcová na krátko, zo zasadania predstavenstva vzdialila.

Uznesenie č. 24.02.2022 / 11.: *Predstavenstvo schvaľuje žiadosť OZ DFS Trávniček zo dňa 14.02.2022.*

*Hlasovanie:*

*Za:* 3

*Proti:* 0

*Zdržal sa:* 0

Uznesenie bolo prijaté.

P. Petra Kurhajcová sa vrátila na zasadnutie predstavenstva.

Uznesenie č. 24.02.2022 / 12.: *Predstavenstvo berie na vedomie a súhlasí s dôvodmi oneskorenia vykonávaných prác v zmysle listu Spoločnosti EKOSTAV – Rovinka, s r.o., zo dňa 07.02.2022.*

*Hlasovanie:*

*Za:* 4

*Proti:* 0

*Zdržal sa:* 0

Uznesenie bolo prijaté.

Uznesenie č. 24.02.2022 / 13.: *Predstavenstvo schvaľuje žiadosť Spoločnosti Faunia Bratislava zo dňa 17.02.2022 s tým, že zľava bude udelená na podujatia len v roku 2022.*

*Hlasovanie:*

*Za:* 4

*Proti:* 0

*Zdržal sa:* 0

Uznesenie bolo prijaté.

Uznesenie č. 24.02.2022 / 14.: *Predstavenstvo schvaľuje žiadosť Spoločnosti Marko produktion, s r.o., zo dňa 17.02.2022 s tým, že žiadateľ uverejní logo Spoločnosti CULTUS Ružinov, a.s., na všetkých svojich propagačných médiách a zabezpečí dôslednú ochranu životného prostredia. V prípade nedodržania týchto podmienok, spoločnosť CULTUS Ružinov, a.s., bude oprávnená nárokovať si zmluvnú pokutu vo výške 1000 EUR.*

*Hlasovanie:*

*Za:* 4

*Proti:* 0

*Zdržal sa:* 0

Uznesenie bolo prijaté.

Uznesenie č. 24.02.2022 / 15.: *Predstavenstvo schvaľuje žiadosť Olivera Farkaša zo dňa 18.02.2022 s tým, že nájomné bez energií bude vo výške 10,- EUR / m2.*

*Hlasovanie:*

*Za:* 3 (p. Kurhajcová, p. Ďurajková, p. Fabián)

*Proti:* 1 (p. Pilková)

*Zdržal sa:* 0

Uznesenie bolo prijaté.

Uznesenie č. 24.02.2022 / 16.: *Predstavenstvo schvaľuje návrh OZ DANCY SHAKE zo dňa 18.02.2022 s tým, že Spoločnosť CULTUS Ružinov, a. s., bude uvedená, ako spoluorganizátor podujatia s tým, že finančné plnenie zo strany Spoločnosti bude vo výške 0,- EUR t.j. OZ DANCY SHAKE zabezpečí podujatie bezplatne.*

*Hlasovanie:*

*Za:* 2 (p. Kurhajcová, p. Ďurajková)

*Proti:* 0

*Zdržal sa:* 2 (p. Pilková, p. Fabián)

Uznesenie nebolo prijaté.

Uznesenie č. 24.02.2022 / 17.: *Predstavenstvo schvaľuje žiadosť OZ DANCY SHAKE zo dňa 18.02.2022.*

P. Ďurajková informovala, že nesúhlasí, aby Spoločnosť podporovala komunitné aktivity iných subjektov (technikou a zamestnancami) a už vôbec nie za odmenu. Dodala, že Spoločnosť bola zriadená na organizáciu podujatí a zmysel sponzoringu externých akcií vidí len pri väčších podujatiach (prestíž). Taktiež dodala, že je problém, ak sa podporuje len jeden konkrétny subjekt. Pre odstránenie pochybností môže Spoločnosť vyhlásiť otvorenú výzvu, podporiť menšie subjekty pri komunitných akciách. Tiež povedala, že tým Spoločnosť bude podporovať volebnú kampaň p. Tomandlovej z OZ Shake na pozíciu poslankyne MZ. P. Fabián povedal, že sa na túto skutočnosť p. Tomandlovej pýtal, ktorá mu potvrdila, že nebude kandidovať v nadchádzajúcich komunálnych voľbách.

*Hlasovanie:*

*Za:* 3 (p. Kurhajcová, p. Pilková, p. Fabián)

*Proti:* 1 (p. Ďurajková)

*Zdržal sa:* 0

Uznesenie bolo prijaté.

Uznesenie č. 24.02.2022 / 18.: *Predstavenstvo schvaľuje zľavu na krátkodobé prenájmy pre divadelné súbory a divadelné predstavenia vo výške 50 % do 30.06.2022.*

*Hlasovanie:*

*Za:* 4

*Proti:* 0

*Zdržal sa:* 0

Uznesenie bolo prijaté.

Predstavenstvu, bola doručená žiadosť p. Sáry Keňovej zo dňa 14.02.2022 o prenájom služobného bytu v SD Nivy. Na základe dotazu p. Kurhajcovej, či žiadny iný zamestnanec Spoločnosti neprejavil záujem o prenájom bytu v SD Nivy, bolo p. riaditeľkou ozrejmené, že jediným záujemcom je p. Sára Keňová. P. Ďurajková poznamenala, že by byty mali byť prideľované podľa objektívnych kritérií vypracovaných Spoločnosťou napr. počet rokov odpracovaných v Spoločnosti, zásluhy, typ vykonávanej práce, nie podľa subjektívnych kritérií.

Uznesenie č. 24.02.2022 / 19.: *Predstavenstvo schvaľuje ukončenie pracovného pomeru s p. Petrom Valúchom dohodou ku dňu 28.02.2022. Predstavenstvo schvaľuje dohodu o ukončení podnájmu bytového priestoru v SD Nivy k 27.03.2022, pričom do 27.03.2022 prebehne protokolárne odovzdanie bytu a bude odhlásený odber elektrickej energie p. Valúchom. Spoločnosť prideľuje služobný byt p. Sáre Keňovej s tým, že ukončenie pracovného pomeru bude mať za následok ukončenie podnájomného vzťahu k tomuto priestoru k dátumu ukončenia pracovného pomeru, t. j. nájom bude uzatvorený na dobu určitú.*

*Hlasovanie:*

*Za:* 3 ( p. Pilková, p. Kurhajcová, p. Fabián )

*Proti:* 0

*Zdržal sa:* 1 ( p. Ďurajková )

Uznesenie bolo prijaté.

Uznesenie č. 24.02.2022 / 20.: *Predstavenstvo schvaľuje odstupné p. Valúchovi vo výške dvojmesačnej tarifnej mzdy, vo výplatnom termíne za mesiac február.*

*Hlasovanie:*

*Za:* 4

*Proti:* 0

*Zdržal sa:* 0

Uznesenie bolo prijaté.

P. Petra Kurhajcová sa vzdialila zo stretnutia predstavenstva.

Uznesenie č. 24.02.2022 / 21.: *Predstavenstvo schvaľuje odmeny pre p. Kohútovú a p. Hrubú vo výške jednomesačnej tarifnej mzdy vyplatené v mzde za mesiac február.*

*Hlasovanie:*

*Za:* 3

*Proti:* 0

*Zdržal sa:* 0

Uznesenie bolo prijaté.

Uznesenie č. 24.02.2022 / 22.: *Predstavenstvo schvaľuje rozviazanie pracovného pomeru dohodou s p. Alžbetou Bachratou ku dňu 28.02.2022.*

*Hlasovanie:*

*Za:* 3

*Proti:* 0

*Zdržal sa:* 0

Uznesenie bolo prijaté.

PP poďakoval všetkým za účasť na stretnutí predstavenstva a stretnutie ukončil.

Termín ďalšieho stretnutia predstavenstva nebol určený.

***Ing. František Fabián, MBA***

***predseda predstavenstva***

***Ing. Monika Ďurajková***

***členka predstavenstva***

***Ing. Petra Kurhajcová***

***členka predstavenstva***

***Silvia Pilková***

***členka predstavenstva***

V Bratislave, 24.02.2022

Zapísala: Monika Smutná